Η ***Όλγκα Ροντιόνοβα*** (ρωσικά: О́льга Генна́диевна Родио́нова, γεννημένη στις 25 Ιουνίου 1974) είναι Ρωσίδα μοντέλο, ηθοποιός και τηλεοπτική παρουσιάστρια.

Πρώτα χρόνια
------------

Η Ροντιόνοβα είναι κόρη ενός αστυνομικού από τη Μόσχα. Από την παιδική της ηλικία γνώριζε την ομορφιά της και όνειρο της ήταν να γίνει ηθοποιός.

> «Ήμουν μια τυπική έφηβη της Μόσχας: τελείωσα 10 μαθήματα, πήγαινα στο κολέγιο και έπειτα βρήκα μια αριστοκρατική δουλειά για να μπορώ να ταξιδέψω στο εξωτερικό και φυσικά να βρω έναν καλό σύζυγο».
> 
> 

Αποφοίτησε από το γυμνάσιο το 1991. Χωρίς να εισέλθει στο Ινστιτούτο Νομικής της Μόσχας, βρήκε δουλειά από έναν γνωστό της, πρώτα στο γραφείο ενός εισαγγελέα και στη συνέχεια στην Κεντρική Τράπεζα της Ρωσίας, όπου συνάντησε τον μελλοντικό σύζυγο της, Σεργκέι Ροντιόνοφ.Αποφοίτησε από το Ινστιτούτο Οικονομικών, Διοίκησης και Νομικής (1996) με πτυχίο Τραπεζικής.

Το 1997, άνοιξε την πολυτελή μπουτίκ SHARM, η οποία έκλεισε κατά τη διάρκεια της κρίσης του 1998. Το 2001 άνοιξε την πρώτη μπουτίκ της Βίβιαν Γουέστγουντ στη Ρωσία (έκλεισε τον Ιούλιο του 2008.

Καριέρα
-------

Ως μοντέλο, η Ροντιόνοβα έχει συνεργαστεί με μερικούς από τους καλύτερους φωτογράφους μόδας στον κόσμο, συμπεριλαμβανομένων των Χέλμουτ Νιούτον, Νταβίντ ΛαΣαπέλ, Πίτερ Λίντμπεργκ, Τέρι Ρίτσαρντσον, Σάντι Ντ' Οράσιο, Μπετίνα Ρέιμς, Έλλεν φον Ούνβερθ, Τζον Ράνκιν, Ζαν-Ντανιέλ Λοριέ, Γκουίντο Αρτζεντίνι και έχει κοσμήσει τα εξώφυλλα και τις σελίδες του Playboy (Ρωσία 2001, 2003, 2006, 2013, Πολωνία 2004, Γερμανία 2008, Ελλάδα 2009; Κροατία 2003, 2011; Ιταλία 2012, 2013; Ουκρανία 2013; Αργεντινή 2008, 2012). Επίσης στη Vogue (Γαλλία, Ιταλία, Γερμανία), στο Grazia (Γαλλία), στο L'Officiel (Γαλλία, Ρωσία), στο Numéro (Γαλλία), στο Panorama (Ιταλία), στο GQ (Γερμανία, Βραζιλία), στη Le Monde (Γαλλία), στον Guardian (Ηνωμένο βασίλειο) και την El Mundo (Ισπανία).

Ο Μπένεντικτ Τάσεν, ο εκδότης του Taschen, παρήγαγε το προκλητικό καλλιτεχνικό άλμπουμ *The Book of Olga* (2008) με φωτογράφο την Μπετίνα Ρέιμς, που περιέχει γυμνές φωτογραφίες της Όλγκα Ροντιόνοβα και προσέλκυσε πρωτοφανή προσοχή τόσο από την τέχνη όσο και από τα μέσα ενημέρωσης παγκοσμίως.

Οι φωτογραφίες του *The Book of Olga* ήταν μέρος των εκθέσεων της Μπετίνα Ρέιμς στο Forma του Μιλάνου (2008) και στο Ευρωπαϊκό Κέντρο Φωτογραφίας (Maison Européenne de la Photographie) στο Παρίσι (2016).

Το 2011, ένα άλλο άλμπουμ φωτογραφιών με τίτλο *The Story of Olga* δημιουργήθηκε από την Έλλεν φον Ούνβερθ με τον κύριο χαρακτήρα της Όλγκα Ροντιόνοβα. Αυτό το άλμπουμ δημοσιεύθηκε από το Taschen το 2012. Η έκθεση στην Πινακοθήκη CWC στο Βερολίνο (2012), που αποτελείται από πάνω από 30 έργα, έδειξε μια αποκλειστική επιλογή της σειράς 2011 αυτού του βιβλίου. Οι εικόνες από αυτό το βιβλίο παρουσιάστηκαν στην έκθεση Έλλεν φον Ούνβερθ «30 χρόνια φωτογραφίας» στο Fotografiska Museet, στη Στοκχόλμη το 2018.

Κοινωνικός ακτιβισμός
---------------------

Η Ροντιόνοβα είναι γνωστή για την προώθηση των δικαιωμάτων και των κοινωνικών ελευθεριών στη Ρωσία. Ήταν η πρώτη κοσμική προσωπικότητα στη Ρωσία που αγωνίστηκε κατά της δυσφήμισης και της παραβίασης της ιδιωτικής ζωής στα ρωσικά δικαστήρια. Φιλοξενεί και συμμετέχει σε φιλανθρωπικές δράσεις μαζί με τους Τζουντ Λο, Άστον Κούτσερ, Ντέμι Μουρ, Μισέλ Ροντρίγκεζ, Οούεν Γουίλσον κ.λπ. στην πατρίδα της.

Προσωπική ζωή
-------------

Ο σύζυγος της Όλγκα Ροντιόνοβα είναι ο Σεργκέι Σ. Ροντιόνοφ, εκατομμυριούχος, τραπεζίτης και εκδότης και έχουν μια κόρη που γεννήθηκε το 1996.

Παραπομπές
----------

1. 1 2 3  Жена русского олигарха Ольга Родионова снялась голой, чтобы удержать мужа // KP.RU
2. 1 2 3 4 5  «Ольга Родионова: Миф о Рублёвке придумала Робски! // Экспресс газета». Αρχειοθετήθηκε από το πρωτότυπο στις 8 Αυγούστου 2014. Ανακτήθηκε στις 30 Ιουλίου 2014.  Unknown parameter `|deadlink=` ignored (`|dead-url=` suggested) (βοήθεια)
3. ↑  Ольга Родионова: Я живу в России и горжусь этим! // KP.RU
4. ↑  «Ольга Родионова: «Женская красота — визитная карточка мужчины» | Woman.ru». Αρχειοθετήθηκε από το πρωτότυπο στις 12 Αυγούστου 2014. Ανακτήθηκε στις 30 Μαρτίου 2021.
5. 1 2 3  Groskop, Viv (29 Νοεμβρίου 2008). «Just another day in the life of a Russian oligarch's wife...». The Guardian. Ανακτήθηκε στις 26 Φεβρουαρίου 2014.
6. ↑  Billionaire’s wife exposed in photo album, Russia Today Αρχειοθετήθηκε April 10, 2009, στο Wayback Machine.
7. ↑  «Olga – eine Annäherung: Die Frauen hinter und vor der Kamera» (στα German). Taschen.com. Αρχειοθετήθηκε από το πρωτότυπο στις 4 Μαρτίου 2014. Ανακτήθηκε στις 27 Φεβρουαρίου 2014. CS1 maint: Μη αναγνωρίσιμη γλώσσα (link)
8. ↑  «Bettina Rheims. The Book of Olga - Clippings». Taschen.com. Αρχειοθετήθηκε από το πρωτότυπο στις 4 Μαρτίου 2014. Ανακτήθηκε στις 27 Φεβρουαρίου 2014.
9. ↑  «Ellen von Unwerth - The Story of Olga». Taschen.com. Ανακτήθηκε στις 27 Φεβρουαρίου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 201706676
* LCCN: no00017783

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ρωσία
 |

 |